b'\n_START_ARTICLE_\nMandljevec\n_START_SECTION_\nOpis\n_START_PARAGRAPH_\nMandljevec je zna\xc4\x8dilen za rodovitni polmesec, Iran, raste od severozahodne Saudske Arabije do severozahodne Jordanije, Izraela, Libanona, zahodne Sirije in ju\xc5\xbene Tur\xc4\x8dije. Je majhno listnato drevo, ki zraste od 4 do 10 metrov visoko in ima premer debla do 30 centimetrov. Listi so dolgi 1\xc2\xa0cm in \xc5\xa1iroki 1.2\xe2\x80\x934\xc2\xa0cm ter imajo 2.5\xc2\xa0cm dolg pecelj. Cvetovi so beli ali svetlo ro\xc5\xbenati s premerom 3\xe2\x80\x935\xc2\xa0cm s petimi cvetnimi listi. Cvetovi zrastejo sami ali v paru, \xc5\xa1e pred listi, zgodaj spomladi._NEWLINE_Sade\xc5\xbe je ko\xc5\xa1\xc4\x8di\xc4\x8dast, 3.5\xe2\x80\x936\xc2\xa0cm dolg, z nagubano lupino. Zunanja lupina je sivo-zelena kosmata prevleka oz. lupina, (mesnata pri drugih \xc4\x8dlanih Prunus, kot sta sliva ali \xc4\x8de\xc5\xa1nja), ki vsebuje trdo skorjo in u\xc5\xbeitno seme. Po navadi je prisotno samo eno seme, vendar pa se lahko zgodi, da sta celo dva. Sade\xc5\xbei mandljevca so zreli jeseni 7-8 mesecev po cvetenju.\n_START_SECTION_\nIzvor in zgodovina\n_START_PARAGRAPH_\nDivja oblika udoma\xc4\x8denega manljevca raste na predelih Levanta; mandljevce v tej regiji moramo najprej kultivirati. Sade\xc5\xbe v divjih oblikah vsebuje glikozid, ki se spremeni v strupeno cianovodikovo kislino ko zdrobimo, pre\xc5\xbeve\xc4\x8dimo ali kako druga\xc4\x8de po\xc5\xa1kodujemo seme. Pred kultivacijo in udoma\xc4\x8ditvijo so bili divji mandlji obdelani z ekstrahiranjem ali pra\xc5\xbeanjem, da so odstranili njihove toksine in jih nato uporabili v kulinari\xc4\x8dne namene._NEWLINE_Vendar pa udoma\xc4\x8deni mandljevci niso strupeni; navadna genetska mutacija povzro\xc4\x8di pomanjkanje glikozida. Tak\xc5\xa1ne mutante so vzgajali \xc5\xbee zgodnji kmetovalci,\xc2\xa0\xc2\xbbnajprej nenamerno nato pa namerno\xc2\xab. Zohary in Hopf domnevata, da so bili mandljevci med prvimi udoma\xc4\x8denimi drevesi s sade\xc5\xbei. Udoma\xc4\x8ditev mandljevcev se je pojavila v zgodnji bronasti dobi (3000-2000 BC) na Bli\xc5\xbenjev vzhodu, ali celo malo prej. Dobro poznani arheolo\xc5\xa1ki primer mandljevcev je najdba mandljev v Tutankamonovi grobnici v Egiptu (1325 BC), ki so bili najbr\xc5\xbe uvo\xc5\xbeeni iz Levanta. Udoma\xc4\x8dene mandljevce lahko najdemo tudi vse tja do Islandije, \xc4\x8deprav uradna distribucija drevesa v Evropi ka\xc5\xbee, da je Nem\xc4\x8dija najbolj severna dr\xc5\xbeava.\n_START_SECTION_\nSladki in grenki mandljevci\n_START_PARAGRAPH_\nObstajata dve sorti mandljevca, prva (Prunus dulcis), po navadi z belimi cvetovi, na kateri rastejo sladki mandlji in druga (Prunus dulcis var. amara) po navadi z ro\xc5\xbenatimi cvetovi, z grenkimi mandlji. Jedro sladkega mandlja vsebuje nehlapljivo olje in emulzijo. Do za\xc4\x8detka 20. stoletja so olje uporabljali v medicini s prepri\xc4\x8danjem, da ga ne smejo me\xc5\xa1ati z oljem grenkega mandlja. \xc5\xa0e vedno se uporablja v alternativni medicini za aromaterapije, navadna medicina pa je povsem opustila njegovo uporabo._NEWLINE_Grenak mandelj je obi\xc4\x8dajno \xc5\xa1ir\xc5\xa1i in kraj\xc5\xa1i od sladkega ter vsebuje okoli 50% nehlapljivega olja, ki je prisoten tudi v sladkem mandlju. Grenak mandelj lahko vsebuje od 4\xe2\x80\x939\xc2\xa0mg vodikovega cianida. Izvle\xc4\x8dek grenkega mandlja so v\xc4\x8dasih uporabljali v medicinske namene, vendar so lahko posledice uporabe hude \xc5\xbee v majhnih dozah in smrtonostne pri ve\xc4\x8djih. Pred zau\xc5\xbeitjem je potrebno seveda ekstrahirati cianid.\n_START_SECTION_\nMandljevo olje\n_START_PARAGRAPH_\n"Oleum Amygdalae" je nehlapljivo olje pripravljeno iz ve\xc4\x8d vrst mandljev z rahlim vonjom in okusom po ore\xc5\xa1\xc4\x8dkih. Je skoraj netopno v etanolu, vendar dobro topno v kloroformu ali etru. Lahko ga uporabljamo kot nadomestilo za olivno olje._NEWLINE_Sladko mandljevo olje pridobivamo iz posu\xc5\xa1enih semen mandljevca. To olje tradicionalno uporabljajo maserji, da nama\xc5\xbeejo ko\xc5\xbeo med masa\xc5\xbeo, saj je znan kot u\xc4\x8dinkovito pomirjevalo. Mandljevo olje se uporablja tudi za ohranjanje lesa pri nekaterih lesenih instrumentih (npr. oboa in klarinet).\n_START_SECTION_\nMandljev sirup\n_START_PARAGRAPH_\nNekdaj je bil mandljev sirup me\xc5\xa1anica med sladkimi in grenkimi mendlji, obi\xc4\x8dajno narejen s pomo\xc4\x8djo je\xc4\x8dmenovega sirupa. Obi\xc4\x8dajno so zme\xc5\xa1ali deset delov sladkih mandljev in tri dele grenkih mandljev. V dana\xc5\xa1njih delajo sirup samo iz sladkih mandljev, saj je v grenkih mandljih prisoten cianid.\n_START_SECTION_\nProizvodnja\n_START_PARAGRAPH_\nGlobalna proizvodnja mandljev je okoli 1.7 milijona ton, najmanj leta 1995 (1 milijon ton) in najve\xc4\x8d leta 2002 (1.85 milijona ton), po podatkih Organizacije za prehrano in kmetijstvo (FAO). Po podatkih FAO je bila svetovna produkcija mandljev 1.76 milijona ton v letu 2006. Glavne pridelovalke so ZDA (715623 t, 41%), \xc5\xa0panija (220000 t, 13%), Sirija (119648 t, 7%), Italija (112796 t, 6%), Iran (108677 t, 6%) in Maroko (83000 t, 5%). Al\xc5\xbeirija, Tunizija in Gr\xc4\x8dija vsaka pridelajo po 3%, Tur\xc4\x8dija, Libanon in Kitajska pa vsaka 2%. V Tur\xc4\x8diji, ve\xc4\x8dina proizvodnje izvira iz polotoka Mu\xc4\x9fla. V \xc5\xa0paniji gojijo ve\xc4\x8d vrst sladkih mandljev, najve\xc4\x8d Jordanskih mandljev in Valencijskih mandljev. V ZDA je ve\xc4\x8dina proizvodnje skoncentrirana v Kaliforniji.'